Königspitze

Königspitze (tysk, eller Gran Zebrù på italiensk) er et 3 851 moh høyt fjell i Ortlergruppen på grensen mellom Syd-Tirol og  provinsen Sondrio i Lombardia. Königspitze er Syd-Tirols nest høyeste fjell, etter Ortler.

Den første bekreftede bestigningen gjorde Francis Fox Tuckett, Edward N. Buxton og brødrene Michel og Franz Biner 3. august 1864. Stephan Steinberger hevdet ti år før (24. august 1854) å ha nådd toppen over sydvestflanken, men på grunn av manglende bevis blir denne bestigningen sterkt betvilt.  

Den mektige snøskavlen «Schaumrolle» («Rullekaka») på Königspitzes nordøstvegg brast andre pinsedag 2001, noe som man regner med skyldes global oppvarming, og Königspitzes tidligere så kritthvite utseende ble dermed mindre spektakulær.
   
Normalruta (sydøstruta) til toppen går over et 30–42° bratt firnsnøfelt som ofte blir undervurdert.

Referanser

Eksterne lenker 
 
  Turbeskrivelse for Königspitzes østvegg (østrenna) på www.bergsteigen.at
  Gran Zebru (Koenig Spitze) på summitpost.org

Fjell i Syd-Tirol
Fjell i Lombardia
Fjell over 3000 meter